biologisk determinasjon
Store norske leksikon,Biologi,Vitenskapsgrener i biologien,Botanikk,Planteanatomi,Cellens organeller og mikrostruktur
Biologisk determinasjon er det at det på et tidlig stadium i utviklingen av en celle bestemmes hvilken differensiering cellen senere vil gjennomgå.
Et eksempel hos planter er utviklingen av celler fra rotens apikalmeristem (vekstpunkt). Der er alle celler helt like, men allikevel differensieres de til epidermisceller, parenkymceller, vedrør, silrør med mer. Denne differensieringen skjer i et mønster som er identisk fra individ til individ innen den enkelte art. Disse celletypene er altså dannet fra celler som genetisk er identiske. Man sier at meristemcellene er totipotente, det vil si at de har iboende muligheter til å utvikle seg i forskjellige retninger. Determinasjonen og den videre utviklingen er altså strengt programmert.Determinasjonen er en av de mest sentrale fysiologiske prosessene, men allikevel kanskje den som er minst forstått. I noen tilfeller ser det ut til at naboceller påvirker hverandre (ved hemming eller stimulering) slik at differensieringen av cellene går i forskjellige retninger. Les mer i Store norske leksikon differensiering celle